Alessandro Bastoni
Alessandro Bastoni (født d. 13. april 1999) er en italiensk professionel fodboldspiller, som spiller for Serie A-holdet Inter Milan og Italiens landshold.

Klubkarriere

Atalanta 
Bastoni kom igennem Atalantas ungdomsakademi, og gjorde sin førsteholdsdebut for klubben i november 2016.

Inter Milan

Transfer og lejeaftaler 
Bastoni skiftede i august 2017 til Inter Milan, og som del af aftalen blev han med det samme lejet tilbage til Atalanta. Lejeaftalen var oprindelig for to sæsoner, men efter at Inter ikke var tilfredse med hans spilletid i 2017-18 sæsonen, valgte de at afslutte lejet i juli 2018. Han skiftede herefter til Parma på en lejeaftale for 2018-19 sæsonen.

Gennembrud 
Bastoni fik sit gennembrud hos Inter Milan i 2019-20 sæsonen, hvor han spillede i en majoritet af kampene. Han spillede i 2020-21 en vigtig rolle i at Inter vandt deres første mesterskab i 10 år, og han blev inkluderet i årets hold i Serie A for sæsonen.

Landsholdskarriere

Ungdomslandshold 
Bastoni har repræsenteret Italien på flere ungdomsniveauer.

Seniorlandshold 
Bastoni debuterede for Italiens landshold den 11. november 2020. Han var del af Italiens trup som vandt europamesterskabet i 2020.

Titler 
Inter Milan
 Serie A: 1 (2020-21)
 Coppa Italia: 1 (2021-22)
 Supercoppa Italiana: 1 (2021)

Italien

 Europamesterskabet: 1 (2020)

Individuelle

 Serie A Årets hold: 1 (2020-21)

Kilder

Eksterne henvisninger 

Fodboldspillere fra Italien
Fodboldlandsholdsspillere fra Italien
Fodboldspillere fra Atalanta BC
Fodboldspillere fra FC Internazionale Milano
Fodboldspillere fra Parma FC
Deltagere ved det europæiske mesterskab i fodbold 2020